b'\n_START_ARTICLE_\nBagarmossen\n_START_PARAGRAPH_\nBagarmossen on yksi Tukholman kaupunginosista. Se kuuluu Skarpn\xc3\xa4ckin kaupunginosa-alueeseen. Alueen kerrotaan saaneen nimens\xc3\xa4 yksinkertaisesti nackalaisesta leipurista, joka omisti alueen etel\xc3\xa4osassa olevan suon. Alueen kaavoitus valmistui vuonna 1950. Asukasluku on nyky\xc3\xa4\xc3\xa4n noin 10\xc2\xa0000 henke\xc3\xa4._NEWLINE_Aluetta ryhdyttiin rakentamaan 1950-luvulla, jolloin valmistui useita kerrostaloja. Alueen etel\xc3\xa4osaan muodostui rivitaloalue. Kouluja valmistui vuosina 1954, 1956 ja 1959. Alue oli osa Skarpn\xc3\xa4ckin kartanoa vuoteen 1922 saakka, jolloin se ostettiin Tukholman kaupungille. Vuonna 1959 Nackan ja Tukholman v\xc3\xa4list\xc3\xa4 kaupunginrajaa muutettiin siten, ett\xc3\xa4 Bagarmossenin alue suureni. Bagarmossenista tuli oma kaupunginosansa vuonna 1963, kun sit\xc3\xa4 ennen se oli ollut osa Skarpsn\xc3\xa4cks g\xc3\xa5rdin kaupunginosaa._NEWLINE_Bagarmossenissa on Tunnelbanan samanniminen asema.'